[{"text_idx": "#000006", "text": "Mae tipio anghyfreithlon yng Nghymru wedi bod ar gynnydd dros y blynyddoedd diwethaf, ac mae\u2019n cael effaith ddinistriol ar yr amgylchedd a\u2019n cymunedau lleol. Nid yw sbwriel wedi ei adael yn olwg da, ond mae hefyd yn beryglus ac yn ddrud i\u2019w symud."}, {"text_idx": "#000008", "text": "Gyda chostau byw ar gynnydd, mae\u2019n fwy ffasiynol nag erioed i ailgylchu neu drwsio eich eitemau diangen. O gaffis trwsio i gyfnewid dillad, mae Cadwch Gymru\u2019n Daclus a Phrifysgolion ar draws Cymru yn cynnal nifer o ddigwyddiadau ar gyfer myfyrwyr y Gaeaf hwn er mwyn dysgu sgiliau newydd, arbed arian a gwaredu eu heitemau diangen yn gywir."}, {"text_idx": "#000010", "text": "\u201cMae\u2019n eithaf amlwg bod tipio anghyfreithlon wedi bod ar gynnydd dros y blynyddoedd diweddar, gyda\u2019r pandemig yn gwaethygu\u2019r mater.\nNid yw eitemau wedi eu gadael ar ganol y stryd yn olwg da, mae\u2019n costio miliynau i awdurdodau lleol eu symud, ac maent yn cael effaith niweidiol difrifol ar ein cymunedau.\nFelly, gyda hynny mewn golwg, nod ein hymgyrch newydd yw addysgu ac annog myfyrwyr i gadw eu cymunedau\u2019n edrych yn dda trwy waredu eitemau gwastraff cartref yn gywir.\nGall gadael pethau mewn ffordd anghywir ymddangos fel ateb cyflym, ond mae\u2019r gost i gymunedau a\u2019ch amgylchedd lleol yn real iawn. Ac mae gwaredu eich eitemau cartref diangen yn haws nag ydych yn ei feddwl (ac yn rhatach na dirwy!)\nGwyddom hefyd fod uwchgylchu yn fwy ffasiynol nag erioed, a dyma pam yr ydym yn llawn cyffro i fod yn gweithio gyda phrifysgolion ar draws Cymru ar bopeth o gaffis trwsio i ganolfannau ailgylchu dros dro y Gaeaf hwn\nI ganfod sut gallwch chi gymryd rhan, chwiliwch casgliad gwastraff mawr heddiw.\u201d"}]